**Pénzügyi tudatosság és gazdálkodás -**

**Témahét**

**Pénz7 - Bankoljunk okosan!**

Iskolánkban a március hatodikával kezdődő hét a pénzügyi tudatosság és gazdálkodás hete volt. A felső tagozaton Jelenik Tiborné az 5. és 7., Vörösné Balogh Éva a 7.és 8., Szabóné Lang Mária a 6.a/b osztályokban a korszerű pénzkezelés témában tartottak órákat.

Változatos munkaformákban dolgoztak és többek között tisztázták a készpénz, a bankszámla, a bankkártya fogalmát, a tanulók megismerték a banki pénzforgalmi tevékenységeket és ezek előnyeit a mindennapi életben. Nemcsak új ismereteket kaptak a tanulók, hanem a meglévő ismereteiket is próbálták a pedagógusok aktivizálni és kialakítani egy pozitív hozzáállást a pénzkezelési tevékenységekhez. A diákok csoportokban dolgoztak feladatlapokat, keresztrejtvényt oldottak meg, elmondhatták véleményüket, érvelhettek és beszámolhattak az elvégzett feladatokról. A hatodikosok ennek az órának az angolos változatát is megtartották, ahol a pénz és a pénzvilággal kapcsolatos angol szavakat is megtanulták és ezekhez kapcsolódó interaktív feladatokat oldottak meg illetve videót néztek és egy dalt is tanultak angolul.

Az országban és szerte a világban is tartottak hasonló órákat.

Az órák jó hangulatban teltek és a célt talán elértük, hogy fiataljaink tudatosabban kezeljék majd pénzügyeiket és tudjanak meg egyre többet a pénzvilág működéséről.

2017. március 21. Szabóné Lang Mária